ALCIDE DE GASPERI — il-bennej tad-Demokrazija Kristjana — Ta' KARMENU ELLUL GALEA Ma nafx għaliex għalik inħoss bħal ġibda u qalbi ssib l-kenn wil-ħsieb jistrieħ kull meta ismek jew xbihatek jaqbżu : quddiem għajnejja. qishom kwiekeb sbieħ.' Int ħadt l-għajxien ħa tgħajjex lil min welldek, minn ħdan il-mewt qajjimt nazzjon: mill-ġdid ; l-Italja mxekkla tmil lejn xfar il-qerda, imħawda fl-ideat… tgħum fit-theddid. Kien wasal qawmien ġdidl Bħal riefnu qawwi ried jaħsad wiċċ l-Ewropa kif iddur… Ħelsien jew dittatura kienet l-għażla, wil-folla f'dat-taqlib ma tafx fejn tmur. Demokrazija ġdida, ħielsa w soda fid-dar, fix-xogħol, fil-ħajja wit-twemmin kebbist fil-qalb wir-ruħ tal-poplu msejken biex artek tgħix fis-sliema tal-bnedmin. Int b'dehnek ħloqt u bnejt sisien li jwieżnu il-kruha ta' l-uman mal-ġmiel divin, il-qabża bejn id-dmir ma' dak li rridu, ir-rabta bejn l-istat wiċ-ċittadin. Twemminek welled bħal ħajj' oħra ġdida u f'ħafna mill-Ewropa sab l-għeruq. Inti ħabbejt, saħħaħt, farraġt lill-kotra u ħlistha mill-għammieg li kien mitbuq. Ismek bħal kewkba f'sema mdallam w ikreh, xbihatek dar id-dawl f'baħar qalil; fil-ġlieda tiegħek għat-twemmin wil-fqajjar ma jżommok ebda biża' jew tfixkil l Inħobbok… ngħożżok daqs li kieku ħija mill-istess demm u art twelidna t-triejn; 'mma mħabbtek għall-ħaddiema, Alla w artek, twaħħadni miegħek… ma tifridna b'xejn l